ম্যাদ ওকলা ঔষধ বিক্ৰীক লৈ শিৱসাগৰৰ প্রগতি নার্ছিং হোমত তীব্ৰ উত্তেজনা। ভূক্তভোগী ৰোগীৰ আত্মীয়ৰ সদৰ থানাত এজাহাৰ দাখিল। দণ্ডাধীশৰ অভিযানত পোহৰলৈ আহিল বিস্ফোৰক অনিয়ম।
ঘটনাৰ বিৱৰণী মতে, ডিমৌৰ দিহাজানৰ মফিদা বেগম নামৰ এগৰাকী মহিলা হঠাৎ অসুস্থ হৈ পৰাত মহিলা গৰাকীক চিকিৎসা প্ৰদান বাবে পৰিয়ালৰ লোকে প্রগতি নার্ছিং হোমৰ চিকিৎসকৰ কাষ চাপে। চিকিৎসকে মফিদা বেগমৰ স্বাস্থ্য পৰীক্ষা কৰি কেইবাটাও ঔষধ লিখি দিয়াত চল্লিশ বছৰীয়া মফিদা বেগমৰ স্বামীয়ে প্রগতি নার্ছিং হোমৰ নিজৰ ফাৰ্মেচীৰ পৰা ক্ৰয় কৰে পত্নীৰ বাবে ঔষধ। ইয়াৰ পিছতে মফিদা বেগমে টেবলেট সেৱন কৰিবলৈ লওঁতে দেখা পায় টেবলেটবোৰ গলি যোৱা ধৰণৰ।মফিদা বেগমৰ স্বামীয়ে টেবলেটবোৰ ভালদৰে পৰীক্ষা কৰাত ধৰা পৰে যে জুলাই মাহতে ম্যাদ ওকলি যোৱা টেবলেট বিক্ৰী কৰা হৈছে। ঘটনাৰ খবৰ পাই জিলা প্ৰশাসন, দণ্ডাধীশ পংকজ বৰা প্ৰগতি নাৰ্ছিং হোমত উপস্থিত হৈ ফাৰ্মাচীখনৰ পৰা বহু সংখ্যক ম্যাদ ওকলা ঔষধ জব্দ কৰে।
You may also read!
